د پروان ولایت د افغانی سرې میاشتې نماینده ګۍ ریاست د ښاغلی رٸیس په هدایت او د ځوانانو او رضاکارانو د کلوپ مدیریت د رضاکارانو په همکارۍ او د چاریکارو د ښاروالۍ ریاست سره په همغږۍ د ( شهر ماــ خانه ما یا زموږ ښارــ زموږ کور) شعار تر سرلیک لاندې د چاریکارو ښار د مختلفو ساحو د صفاکارۍ پروګرام بیا ځلې ترسره شو! نن چهارشنبه د روان ١٤٤٤ سپوږمیزکال د ذې الحجې میاشتې پر ٣ مه چې د ۱۴۰٢ لمریزکال د له ١٦ مې نېټې سره سمون لری د پروان ولایت د افغانی سرې میاشتې نماینده ګۍ ریاست د محترم رٸیس ملا شمس الحق صادق صاحب په هدایت او د ځوانانو او رضاکارانو کلوپ محترم مدیریت د رضاکارانو په همکارۍ د چاریکارو ښار د ښاروالۍ سره په همغږۍ د ( شهر ماــ خانه ما یا زموږ ښارــ زموږ کور) شعار تر سرلیک لاندې د چاریکارو ښار د مختلفو ساحو صفاکارۍ پروګرام بیا ځلې ترسره شو. د صفاکارۍ یاد پروګرام د نماینده ګۍ له داخل څخه د ځوانانو او رضاکارانو کلوپ محترم مدیر عبدالمنیر شهاب، د نشراتو د مدیر، محترمو استاذانو، زده کوونکو، رضاکارانو او د ښاروالۍ د تنظیف محترم مدیریت کارمندانو په شتون کې پیل شو، ورپسې د ښار مختلفو ساحو کې یې د پاک کارۍ چارې ترسره کړې، دوکاندارانو ته یې د نظافت د مراعتولو په اړه لازمې لارښوونې وکړې، د عامې روغتیا د شفاخانې په ټولو برخو وګرځېدل او د مریضانو په شمول یې عامو خلکو ته توصیه وکړه چې د ښار پاک ساتل فقط د ښاروالۍ دنده نه ده بلکې د ښار په پاکوالی د ټولو خلکو ونډه مهمه ده او د ښار پاکوالی کې باید هر وګړی خپل مسٸولیت ادا کړی چې د عامو خلکو له لوری د ښار د پاکۍ یاد پروګرام وستایل شو او د پروان ولایت د افغانی سرې میاشتې نماینده ګۍ ریاست د مسٸولینو څخه یې مننه وکړه چې د ښاریانو د متوجې کولو په خاطر یې ورته پروګرام په لاره اچولی وه، همدارنګه د پروګرام تنظیموونکو د خپل پروګرام په پای کې د ښاروالۍ ریاست مخې ته د ښاروالۍ له مسٸولینو سره هم ولیدل او مننه یې ترې وکړه چې د تنظیف محترم مدیریت ته یې هدایت کړی وه چې خپل کارکوونکی او یو موټر یې زمونږ په اختیار کې راکړی وه ترڅو د ښار څخه د اضافه توکو او کثافاتو په راټولولو کې ترې استفاده وکړو، په اخره کې د تنظیف د محترم مدیر له خوا د پروان ولایت افغانی سرې میاشتتې نماینده ګۍ ریاست له لوری د پروګرام بیا ځلې ترسراوی وستایل شو او د رضاکارانو په شمول د یاد ریاست له ټولو همکارانو یې منننه وکړه چې د ښار د پاک کارۍ دا انګیزه بخښونکی پروګرام یې په لاره اچولی وه. د پروان ولایت د افغانی سرې میاشتې نماینده ګۍ ریاست د نشراتو مدیریت